stanford-oval/wikipedia huggingface dataset:
Prosteettinen ryhmä

Prosteettinen ryhmä on aminohapoista koostumaton proteiinin osa eli ei-proteiiniosa. Prosteettinen ryhmä voi olla orgaaninen (kuten vitamiini, sokeri, lipidi) tai epäorgaaninen (kuten metalli-ioni). Prosteettiset ryhmät sitoutuvat proteiiniin usein kovalenttisesti. Niillä on usein tärkeä rooli monien proteiinien, kuten entsyymien, toiminnassa. Hemoglobiinin hemiryhmä on hyvä esimerkki prosteettisesta ryhmästä. Proteiinia, jolla ei ole sille kuuluvaa prosteettista ryhmää, kutsutaan apoproteiiniksi. Proteiinia, johon on kiinnittynyt sille kuuluva prosteettinen ryhmä, kutsutaan holoproteiiniksi.
Prosteettisia ryhmiä kutsutaan joskus myös koentsyymeiksi tai kofaktoreiksi, koska ne ovat välttämätömiä proteiinin toiminnalle. Entsyymeissä prosteettisilla ryhmillä on osuutta aktiivisessa kohdassa jollain tavoin. Orgaanisista prosteettisista ryhmistä esimerkkejä ovat vitamiinien johdokset: tiamiinin johdos tiamiinipyrofosfaatti, pyridoksiinin johdos pyridoksaalifosfaatti ja B12-vitamiinin johdokset adenosyylikobalamiini ja metyylikobalamiini. Vitamiinien osuus entsyymien toiminnassa on siten yksi tärkeä syy niiden tärkeyteen hyvässä ruokavaliossa. Epäorgaaniset prosteettiset ryhmät ovat usein siirtymämetallien ioneja kuten rauta (esimerkiksi sytokromi c oksidaasin ja hemoglobiinin hemiryhmissä), sinkki (esimerkiksi karbonianhydraasissa ja alkoholidehydrogenaasissa), magnesium (esimerkiksi joissakin kinaaseissa) ja molybdeeni (esimerkiksi nitraattireduktaasissa).
In Trust of No One

| ”In Trust of No One” Charon |
| --- | --- | --- |

Singlen tiedot
 Albumilta: The Dying Daylights
 Julkaistu: 16. toukokuuta 2003
 Formaatti: CDS
 Tekijä(t): Charon
 Tuottaja(t): Charon
 Tyylilaji: goottimetalli
 Kesto: 03.03
 Levy-yhtiö: Spinefarm
Listasijoitukset
  Suomen virallinen lista: 1.
Charonin muut singlet
| ”Little Angel” 2001 | ”In Trust of No One” 2003 | ”Religious / Delicious” 2003 |
In Trust of No One on suomalaisen goottimetallin yhtye Charonin toinen single. Se julkaistiin 16. toukokuuta 2003 levymerkillä Spinefarm Records.'
Kappale debytoi Suomen virallisen singlelistan ensimmäisellä sijalla, ja pysyi listalla yhteensä viisi viikkoa.
Kappaleet

Kappaleet säveltänyt ja sanoittanut Charon.
In Trust of No One – 3.03
Death Can Dance – 3.41
Kokoonpano

Juha-Pekka Leppäluoto – laulu
Jasse Von Hast – kitara
Pasi Sipilä – kitara
Teemu Hautamäki – basso
Antti Karihtala – rummut
Kokoonpano > Tuotanto

Juha Matinheikki – äänittäjä
Mikko Karmila – miksaaja
Mika Jussila – masteroija
Timo Isoaho – valokuvat
Jesse Von Hast – kansikuva
Irlannin parlamenttivaalit 2002

Irlannin parlamenttivaalit 2002 järjestettiin 17. toukokuuta 2002. Vaaleissa valittiin 165 Irlannin parlamentin alahuoneen Dáil Éireannin 166 jäsenestä; puhemies Séamus Pattison piti paikkansa automaattisesti.
Vaalitulos oli voitto vallassa olleelle Fianna Fáilin ja progressiivisten demokraattien hallituskoalitiolle. Sen sijaan Fine Gaelin tulos oli huonoin sitten vuoden 1948 vaalien: se kärsi mittavan tappion ja menetti 23 paikkaa. Työväenpuolue suoriutui odotettua heikommin ja menetti yhden paikan. Sinn Féin yli kaksinkertaisti ääniosuutensa kasvatti paikkamääräänsä yhdestä viiteen. Fianna Fáilin ja progressiivisten demokraattien koalitio jatkoi vallassa; tämä oli ensimmäinen kerta sitten vuoden 1973 vaalien, jolloin hallitus pysyi vallassa vaalien jälkeen.
Vaalitapa

Dáil Éireannin jäsenet valitaan 3–5 edustajan vaalipiireistä siirtoäänivaalitavalla, jossa äänestäjä asettaa vaalipiirin ehdokkaat haluamaansa järjestykseen. Dáilin puhemies saa säilyttää paikkansa automaattisesti, ja hänen vaalipiiristään valitaan yksi edustaja tavanomaista vähemmän.
Tulos

| Puolue | Puolue | Paikat | Muutos | Äänet | Osuus | Muutos |
| --- | --- | --- | --- | --- | --- | --- |
|  | Fianna Fáil | 81 |  8 | 770 748 | 41,5 |  2,2 |
|  | Fine Gael | 31 |  23 | 417 619 | 22,5 |  5,4 |
|  | Työväenpuolue | 20 |  1 | 200 130 | 10,8 |  2,1 |
|  | Sinn Féin | 5 |  4 | 121 020 | 6,5 |  4,0 |
|  | Progressiiviset demokraatit | 8 |  4 | 73 628 | 4,0 |  0,7 |
|  | Vihreä puolue | 6 |  4 | 71 470 | 3,8 |  1,0 |
|  | Sosialistinen puolue | 1 |  | 14 896 | 0,8 |  0,1 |
|  | Kristillinen solidaarisuus -puolue | 0 |  | 4 741 | 0,3 |  0,2 |
|  | Työläisten puolue | 0 |  | 4 012 | 0,2 |  0,2 |
|  | Sosialistinen työläisten puolue | 0 |  | 3 333 | 0,2 |  0,1 |
|  | sitoutumattomat | 13 |  7 | 176 305 | 9,5 |  2,6 |
| Hylätyt äänet | Hylätyt äänet | Hylätyt äänet | Hylätyt äänet | 20 707 | – | – |
| Yhteensä | Yhteensä | 165 |  | 1 878 609 | 100,0 |  |
| Äänioikeutetut/äänestysprosentti | Äänioikeutetut/äänestysprosentti | Äänioikeutetut/äänestysprosentti | Äänioikeutetut/äänestysprosentti | 3 002 173 | 62,6 | – |
Lähde:
Itä-Karjalan vaakuna

Itä-Karjalan vaakuna
Itä-Karjalan vaakuna on suomalaistaiteilija Akseli Gallen-Kallelan vuonna 1920 Karjalan väliaikaishallitukselle suunnittelema vaakuna. Vaakunan heraldinen selitys kuuluu: "Puna-viherkatkoisella kilvellä musta, kultavaruksinen karhu, joka pitää etukäpälillään luonnonväristä vesuria seisten hopeisilla katkotuilla kahleilla. Karhun yllä on molemmin puolin kaksi hopeista sudenhammasvyökaarta aleikkain. Kilven päällä hopeinen, mustalla vuorattu kukkeli."
Galleria

Akseli Gallen-Kallelan suunnittelema Itä-Karjalan sotalippu.
Kansannousun aikainen Itä-Karjalan postimerkki vuodelta 1921.
Vuonna 1943 julkaistu Itä-Karjalan sotilashalinnon postimerkki.
Vuonna 2013 vahvistettu Uhtuan kaupunkikunnan vaakuna.
Uhtuan kaupunkikunnan lippu.
Gallen-Kallelan laatima kopio vaakunasta Akateemisen Karjala-Seuran arkistoa varten vuodelta 1923.
Pyhän Pietarin kirkko (Dixton)

| Pyhän Pietarin kirkko St Peter's Church |
| --- | --- |

Sijainti:  Dixton, Wales
Koordinaatit:  51°49′7.20″N, 2°41′59.32″W
Kirkkokunta:  Englannin kirkko
Hiippakunta:  Hereford
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Pietarin kirkko (engl. St Peter's Church) on Englannin kirkon kirkkorakennus Dixtonissa, joka sijaitsee 1,5 kilometriä koilliseen Monmouthista Walesissa. Sen vanhimmat osat saattavat olla anglosaksista alkuperää 1000-luvulta, mutta ajoitus on vaikeaa.
Kirkko sai Grade II* -suojeluluokituksen 27. kesäkuuta 1952. Kirkkomaalla oleva risti on niin ikään suojeltu.
Irlannin parlamenttivaalit 2020

Irlannin parlamenttivaalit pidettiin 8. helmikuuta 2020 ja niissä valittiin parlamentin alahuoneen, Dáil Éireannin, 160 jäsentä.
Presidentti Michael D. Higgins hajotti pääministerin pyynnöstä parlamentin ja määräsi uudet vaalit pidettäväksi helmikuun alussa. Taustalla oli Leo Varadkarin johtama vähemmistöhallituksen horjuva kannatus parlamentissa.
Äänioikeus ja vaalitapa

Vaalit järjestetään viiden vuoden välein. Äänioikeutettuja ovat kaikki vähintään 18-vuotiaat Irlannin tai Britannian kansalaiset, jotka ovat rekisteröityneet äänestäjiksi.
Irlannissa sovelletaan siirtoäänivaalitapaa (eng. single transferable vote), jossa äänestäjät asettavat vaalilipukkeessa olevat ehdokkaat haluamaansa järjestykseen.
Tulokset

Äänestys päättyi 8. helmikuuta klo 22:00.
Fianna Fáil, Sinn Féin ja Fine Gael olivat ääntenlaskun aikana tasaväkisiä ja eniten paikkoja voitti Fianna Fáil, joka sai 38 paikkaa.
Sitoutumattomia ehdokkaita pääsi läpi 19. Suurimman osuuden ensimmäiseksi vaihtoehdoksi äänestettyjä näitä oli Roscommon-Galwayn ja Tipperaryn vaalipiireissä.
| Puolue | Paikkojen määrä | Osuus äänistä | Muutos vuoden 2016 vaaleihin |
| --- | --- | --- | --- |
| Fianna Fáil | 38 | 22,2 % | -2,2 % |
| Sinn Féin | 37 | 24,5 % | +10,7 % |
| Fine Gael | 35 | 20,9 % | -4,7 % |
| Vihreät | 12 | 7,1 % | +4,4 % |
| Työväenpuolue | 6 | 4,4 % | -2,2 % |
| Sosiaalidemokraatit | 6 | 2,9 % | -0,1 % |
| Solidarity–People before Profit | 5 | 2,6 % | -1,3 % |
| Aontú | 1 | 1,9 % | Uusi |
| Independents 4 Change | 1 | 0,4 % | -3 % |
| Sitoutumattomat | 19 | 12,2 % | -3,5 % |
Äänestysprosentti oli 62,9 %.
Rain of Revolution

|  Rain of Revolution |
| --- | --- |

Kappaleen tiedot
Esittäjä(t):  Fusedmarc
Levy-yhtiö:  Universal Music
Kesto:  03:05
Tyylilaji:  elektroninen musiikki, Big band
Julkaistu:  29. maaliskuuta 2017
Säveltäjä(t):  Viktorija Ivanovskaja Denis Zujev Michail Levin
Sanoittaja(t):  Denis Zujev Michail Levin
Euroviisutiedot
Vuosi:  2017
Maa:  Liettua
Kieli:  englanti
Sijoitus semifinaalissa:  17.
Pisteet semifinaalissa:  42
Sanat:  sanoitus
Rain of Revolution on liettualaisen Fusedmarc-yhtyeen esittämä kappale, jolla se edusti Liettuaa vuoden 2017 Eurovision laulukilpailussa.
Kappale kilpaili Euroviisujen toisessa semifinaalissa 11. toukokuuta 2017,  jossa se sai 42 pistettä, jäi sijalle 17 eikä päässyt finaaliin.
Fusedmarc esittämässä kappalettaan Euroviisujen harjoituksissa.
Isopunasotka

| Isopunasotka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Sotkat Aythya
Laji::  valisineria
Kaksiosainen nimi
 Aythya valisineria  (Wilson, 1814) 
Katso myös
   Isopunasotka Wikispeciesissä   Isopunasotka Commonsissa 
Infobox OKNimi-testi OKIUCN-testi OK: 
Isopunasotka (Aythya valisineria) on sorsalintu.
Naaras ja poikasia.
Levinneisyys

Isopunasotkaa tavataan pesivänä Pohjois-Amerikan pohjoisosissa ja talvehtivana etelämpänä Yhdysvalloissa ja Meksikossa. Lajin populaatio on suuri, mutta sen kannankehitys on laskeva. Isopunasotkan ei kuitenkaan uskota olevan vaarassa, ja se on luokiteltu elinvoimaiseksi.
Elintavat

Isopunasotka esiintyy järvillä, lahdilla, estuaareilla sekä kesäisin marskimailla ja talvisin järvillä ja lähellä rantoja. Se rakentaa kelluvan pesänsä veteen, ja munii 5–11 munaa. Muutaman tunnin jälkeen kuoriuduttuaan emo johdattaa poikaset veteen ja poikaset ruokkivat itsensä. Ravinnokseen se käyttää siemeniä, kasvinosia, etanoita ja hyönteisten toukkia. Se etsii ravintonsa sukeltamalla.
In Time: The Best of R.E.M. 1988–2003

| In Time: The Best of R> E.M. 1988–2003 R.E.M. |
| --- | --- | --- |

Kokoelmalevyn tiedot
 Julkaistu: 27. lokakuuta 2003 (Iso-Britannia) 28. lokakuuta 2003 (Yhdysvallat)
 Tuottaja(t): Scott Litt, Patrick McCarthy ja R.E.M.
 Tyylilaji: rock, pop
 Kesto: 76.15
 Levy-yhtiö: Warner Bros. Records
R.E.M:n muut julkaisut
| Reveal 2001 | In Time: The Best of R.E.M. 1988–2003 2003 | Around the Sun 2004 |
In Time: The Best of R.E.M. 1988–2003 on vuonna 2003 julkaistu yhdysvaltalaisen rockyhtyeen R.E.M:n kokoelma-albumi. Se sisältää kappaleita yhtyeen Warner Bros. Recordsille tekemiltä levyiltä vuoden 1988 Green-albumislta vuoden 2001 Revealiin ja kaksi uutta sekä kaksi elokuvia varten tehtyä kappaletta.
Levystä ilmestyi myös rajoitetun painoksen kahden CD:n versio, jonka kakkoslevy sisälsi harvinaisuuksia ja singlejen B-puolia. Yksilevyinen versio nousi Britannian albumilistan kärkeen, Yhdysvalloissa se myi kultaa ja oli parhaimmillaan kahdeksas. Kaksilevyinen versio oli Britannian listan 37. ja Yhdysvalloissa 16..
Merkittävin kokoelmalta puuttuva R.E.M.-hitti on "Shiny Happy People", joka oli vuonna 1991 Top 10 -hitti sekä Britanniassa että Yhdysvalloissa.
Kappalelistaus

Kaikki kappaleet Berry, Buck, Mills ja Stipe ellei toisin mainita.
"Man on the Moon" (albumilta Automatic for the People, 1992) – 5:14
"The Great Beyond" (Buck, Mills, Stipe) (Man on the Moon -soundtrack, 1999) – 5:05
"Bad Day" (uusi kappale) – 4:06
"What's the Frequency, Kenneth?" (Monster, 1994) – 4:00
"All the Way to Reno (You're Gonna Be a Star)" (Buck, Mills, Stipe) (Reveal, 2001) – 4:44
"Losing My Religion" (Out of Time, 1991) – 4:28
"E-Bow the Letter" (New Adventures in Hi-Fi, 1996) – 5:24
"Orange Crush" (from Green, 1988) – 3:51
"Imitation of Life" (Buck, Mills, Stipe) (Reveal, 2001) – 3:57
"Daysleeper" (Buck, Mills, Stipe) (Up, 1998) – 3:40
"Animal" (Buck, Mills, Stipe) (uusi kappale) – 4:01
"The Sidewinder Sleeps Tonite" (Automatic for the People, 1992) – 4:07
"Stand" (Green, 1988) – 3:11
"Electrolite" (New Adventures in Hi-Fi, 1996) – 4:06
"All the Right Friends" (Vanilla Sky -soundtrack, 2001) – 2:46
"Everybody Hurts" (Automatic for the People, 1992) – 5:18
"At My Most Beautiful" (Buck, Mills, Stipe) (Up, 1998) – 3:34
"Nightswimming" (Automatic for the People, 1992) – 4:18
Kappalelistaus > Bonuslevy

"Pop Song 89" (Acoustic) (b-puoli) – 2:57
"Turn You Inside-Out" (Live) – 4:17
"Fretless" (Until the End of the World -soundtrack, 1991) – 4:50
"Chance (dub)" (b-side) – 2:34
"It's a Free World Baby" (Coneheads-soundtrack, 1993) – 5:12
"Drive" (Live, 19. marraskuuta 1992) – 4:00
"Star Me Kitten" (mukana William S. Burroughs) – 3:31
"Revolution" (Batman & Robin -soundtrack, 1997) – 3:05
"Leave" (vaihtoehtoinen versio A Life Less Ordinary soundtrackilta, 1997) – 4:42
"Why Not Smile" (Oxford American versio) (Buck, Mills, Stipe) – 3:01
"The Lifting" (Demo) (Buck, Mills, Stipe) – 5:20
"Beat a Drum" (Demo) (Buck, Mills, Stipe) – 4:27
"2JN" (b-puoli) Buck, Mills, Stipe) – 3:26
"The One I Love" (Live, 8. kesäkuuta 2001) (Buck, Mills, Stipe) – 3:24
"Country Feedback" (Live) – 6:16
Arvostelut

Desibeli.net:
Soundi:
Rachel Boston

| Rachel Boston |
| --- | --- |

Henkilötiedot
Koko nimi:  Rachel Elizabeth Boston
Syntynyt: 9. toukokuuta 1982 (ikä 42)  Chattanooga, Tennessee
Ammatti:  näyttelijä
Näyttelijä
Aktiivisena:  1999–
Aiheesta muualla
rachelboston.net/site
IMDb 
Rachel Elizabeth Boston (s. 9. toukokuuta 1982) on yhdysvaltalainen näyttelijä.
Biografia

Boston syntyi Chattanoogassa, Tennesseessa ja varttui Signal Mountainissa, Tennesseessä ennen muuttoaan New York Cityyn 17-vuotiaana käydäkseen New York City Universityä. Boston oli Miss Tennessee Teen vuonna 1999.
Hän näytteli NBC:n sarjassa American Dreams, jota tuli vuodesta 2002 vuoteen 2005 asti. Boston vieraili myös sarjoissa The Closer, Las Vegas, The Daily Show, Jäitä hattuun, Greyn anatomia, The Rules of Engagement ja Yli synkän virran
Boston sai pääroolin ABC:n komediaan The News, joka sijoittui kaoottiseen Phoenixin uutishuoneeseen. Bostonin piti näytellä nousevaa tähteä, joka oli juuri ylennetty tuottajaksi kaikille kanaville. Hän näytteli myös Donal Loguen kanssa Foxin pilotissa "Hacket", jonka ohjasi Barru Sonnenfeld.
Vuonna 2008 Boston sai roolin tv-sarjasta Ex List, jossa hän näytteli sarjan päähenkilön, Bella Bloomin siskoa, Daphne Bloomia.
Aiheesta muualla

Kuvia tai muita tiedostoja aiheesta Rachel Boston Wikimedia Commonsissa
Rahtipörssi

Rahtipörssit ovat lähinnä huolitsijoille ja rahdinkuljettajille tarkoitettuja virtuaalisiaselvennämarkkinapaikkoja, mutta moderneissa rahti- ja kuormatilapörsseissä myös kaupan ja teollisuuden alan yrittäjät hyväksytään jäseniksi. Pörssin käyttäjät voivat tarjota rahtia, jolle ei vielä ole löytynyt sopivaa kuljetustapaa. Kuljetuspalvelun tarjoajat löytävät pörssistä puuttuvaa paluukuormaa, siirtokuormaa sekä täydennyskuormaa sekä voivat myös tarjota vapaata kuormatilaa. Rahtipörssin käyttäjät hyötyvät täten optimoidusta kuljetuskaluston käyttöasteesta, mikä puolestaan on merkittävä säästö polttoainekustannuksissa, kuljetuksien hinnoissa sekä päästöjen vähentämisessä. Pienimmissä paikallisissa rahtipörsseissä saattaa olla vain muutamia kymmeniä käyttäjiä ja suurimmissa jopa yli 100 000 käyttäjää.[lähde? ]
Qikiqtarjuaq

| Qikiqtarjuaq (ᕿᑭᖅᑕᕐᔪᐊᖅ) |
| --- | --- |
 Qikiqtarjuaq vuonna 2001
 Qikiqtarjuaq
 Koordinaatit: 67°33′29″N, 64°01′29″W 
Valtio:   Kanada
Territorio:  Nunavut
Hallinnollinen alue:  Qikiqtaalukin alue
Hallinto:  
 – Asutustyyppi:  Pikkukylä
 – Pormestari:  Loasie Audlakiak
Pinta-ala:  
 – Kokonaispinta-ala:  130,65 km²
Korkeus:  6 m
Väkiluku (2006):  473
 – Väestötiheys:  3,6 as./km²
Aikavyöhyke:  UTC-5
 – Kesäaika:  UTC-4
Postinumero:  X0A 0B0
Suuntanumero(t):  867
Infobox OKVirheellinen NIMI-arvo: 
Qikiqtarjuaq (tavumerkeillä: ᕿᑭᖅᑕᕐᔪᐊᖅ) (1. marraskuuta 1998 saakka tunnettiin nimellä Broughton Island) on pikkukylä Kanadassa, Nunavutin territoriossa, Qikiqtaalukin alueella. Kylä sijaitsee Davisinsalmessa pienellä saarella, Baffininsaaren itäpuolella. Kylän nimi Qikiqtarjuaq tarkoittaa suurta saarta. Qikiqtarjuaqin väkiluku on 473 (2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Qikiqtarjuaqin lentoasema.
Historia

1800-luvun alkupuolella eurooppalaiset valaanpyytäjät tekivät retkiä Davisinsalmen kautta ja tekivät kauppaa kesäisin alueella leirityineiden inuiittien kanssa. Kivitoo 64 km pohjoiseen ja Padloping Island 96 km etelään nykyisen kylän sijainnista olivat pääasialliset kaupankäyntipaikat. Nykyinen kylä perustettiin, kun Kanadan valtio rakensi kiitotien ja tutkavartioaseman 1950-luvun puolivälissä. Vuonna 1963 Kivitoon kylä autioitui, kun asukkaat muuttivat työn perässä nykyiseen kylään. Vuosien 1964 ja 1968 välillä myös Padlopingin kylä autioitui asukkaiden keskittyessä Qikiqtarjuaqiin.
Rahsaan Roland Kirk

Rahsaan Roland Kirk esiintyy.
Rahsaan Roland Kirk (7. elokuuta 1935 Columbus, Ohio – 5. joulukuuta 1977 Bloomington, Indiana) oli yhdysvaltalainen saksofonisti.
Ohiossa varttunut Kirk sokeutui jo pian syntymänsä jälkeen. Hän soitti saksofonia ja klarinettia koulun orkesterissa 12-vuotiaasta sekä veti omaa tanssiorkesteria jo vuonna 1951. 16-vuotiaana hän näki unen, jossa soitti kolmea soitinta yhtä aikaa, ja siitä innostuneena opetteli todella tuottamaan kolmella saksofonilla kolmiäänisiä harmonioita. Tuloksena syntyi karu, etninen sointi. Kirk käytti esityksissään myös sireeneitä ja vihellyspillejä sekä oli taitava kiertoilmahengitystekniikan käyttäjä. Hän kertoi saavansa monet musiikilliset ja muut ideansa unien välityksellä..
Kirk levytti ensimmäisen albuminsa 1956. Huomiota saavutti kuitenkin vasta hänen 1960 Cadet-levymerkille tekemänsä levy. Kirkiä syytettiin temppuilusta, vaikka hän oli hyvin perillä jazzin traditiosta. 1961 hän teki yhteistyötä Charles Mingusin kanssa, ja pian sen jälkeen hänen kansainvälinen maineensa alkoi kasvaa. Vuodesta 1963 1970-luvulle saakka hän teki säännöllisiä ulkomaankiertueita ja esiintyi tärkeillä festivaaleilla.
1975 Kirk sai kohtauksen, jonka seurauksena hänen ruumiinsa toinen puoli halvautui osittain. Hän opetteli soittamaan saksofonia yhdellä kädellä ja jatkoi edelleen esiintymistä.
Kirkin tunnettuja sävellyksiä ovat muun muassa "From Bechet, Byas and Fats", "No Tonic Pres", "Bright Moments", "Let Me Shake Your Tree" ja "The Inflated Tear".
Kirk esiintyi Suomessa ainakin Pori Jazz -festivaaleilla kvintetteineen vuonna 1975.
Quantum (järjestö)

Quantum on kuvitteellinen rikollisjärjestö, joka koostuu James Bond -elokuvissa Casino Royale ja 007 Quantum of Solace esiintyvistä rikollisista. Organisaation tiedetään välttelevän päivänvaloa ja sotkevan kolmansia osapuolia joukkoihinsa jäämättä itse kuitenkaan kiinni. Se on levittänyt verkostojaan yritysten sekä hallitusten korkeimmille tasoille. Organisaation johtajat koostuvat kahdesta suuresta liikemagnaatista, hyvin verkostoituneesta luontoaktivistista sekä Ison-Britannian hallituksen pääministerin erikoisneuvonantajasta.
Raanit

| Raanit |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Ratamokasvit
Suku::  Raanit Littorella  P.J.Bergius
Synonyymit
 Plantago subgen. Littorella (P.J.Bergius) Rahn 
Katso myös
   Raanit Commonsissa 
Infobox OKVirheellinen NIMI-arvo: 
Raanit (Littorella) on ratamokasveihin kuuluva pieni kasvisuku, jossa on kolme lajia. Ne ovat matalia, lehtiruusukkeina kasvavia kosteikkokasveja. Raanit ovat hyvin läheistä sukua ratamoille (Plantago), joihin raanit on useita kertoja yhdistetty. Vuoden 2023 taksonomisessa luokittelussa molemmat ovat eri sukuina.
Lajit

amerikanraani (Littorella americana)
patagonianraani (Littorella australis)
raani eli järviraani (Littorella uniflora, syn. Plantago uniflora)
Lajit > Levinneisyys

Amerikanraania esiintyy Itä-Kanadassa – Koillis-Yhdysvalloissa, patagonianraania Etelä-Amerikan Patagoniassa ja Falklandinsaarilla, järviraania esiintyy Euroopassa.
Quantel Paintbox

Quantel Paintbox
Quantel Paintbox oli työasema, joka oli tarkoitettu kuvankäsittelyyn ja grafiikan luomiseen. Brittiläinen yritys Quantel julkaisi Quantel Paintboxin vuonna 1981. Quantel Paintbox oli aikoinaan erittäin edistyksellinen, ja sitä käytettiin 1980-luvulla lähinnä tuottamaan grafiikkaa sekä tehosteita videoihin ja televisiolähetyksiin. Työasemassa oli värimonitori, näppäimistö, 70 megatavun kiintolevy, ja sen grafiikkaohjelmistoa käytettiin piirtoalustan ja kosketuskynän avulla.
Paintboxia käytettiin eniten television urheilu- ja uutislähetyksissä, mutta BBC käytti työasemaa myös draama- ja viihdeohjelmissa. Doctor Who oli ensimmäisiä tv-sarjoja, jonka tehosteet tehtiin Quantel Paintboxilla. Vuonna 1987 BBC tuotti ohjelman Painting with Light, jossa Howard Hodgkin, Sir Sidney Nolan, Richard Hamilton ja David Hockney tekivät taideteoksia Quantel Paintboxilla. Myös Queenin The Miracle -albumin kansikuva ja Dire Straitsin Money for Nothing -kappaleen videotehosteet tehtiin Quantel Paintboxilla.
Paintbox menetti markkina-asemansa 1990-luvulla, kun kilpailijoiksi ilmaantui uusia kuvankäsittely-, grafiikka- ja editointiohjelmia. Quantel haastoi Adoben oikeuteen patenttirikkomuksesta, mutta hävisi oikeusjutun vuonna 1997, kun Adobe vapautettiin syytteistä.
Ierápytnan ja Siteían hiippakunta

| Ierápytnan ja Siteían hiippakunta Ιερά Μητρόπολη Ιεραπύτνης και Σητείας |
| --- | --- |
 Hiippakunnan katedraali Pyhän Georgioksen katedraali Ierápetrassa.
Kirkkokunta:  ortodoksinen kirkko
Osa kirkkoa:  Kreetan kirkko
Seurakuntia:  86
Luostareita:  5
Tuomiokirkko:  Pyhän Georgioksen katedraali
www.imis.gr
Ierápytnan ja Siteían hiippakunta (kreik. Ιερά Μητρόπολη Ιεραπύτνης και Σητείας, Ierá Mitrópoli Ierapýtnis kai Siteías) on ortodoksinen hiippakunta Kreikassa. Se kuuluu Kreetan kirkkoon.
Hiippakunta käsittää Kreetan itäosan Lasíthin alueyksikön alueella, ja siihen kuuluu seitsemän rovastikuntaa (archieratikí periféreia) ja 86 seurakuntaa (enoría). Hiippakunnan katedraali eli piispanistuin on Ierápetrassa sijaitseva Pyhän Georgioksen katedraali.
Historia

Ierápytnan ja Siteían hiippakunta on muodostettu yhdistämällä Ierápytnan hiippakunta, joka on ollut olemassa jo viimeistään vuonna 343, sekä Siteían hiippakunta, joka on perustettu 600- tai 700-luvulla. Ne yhdistettiin 1800-luvulla alun perin nimellä Ierositeían hiippakunta. Vuodesta 1962 hiippakunnan nimi on ollut Ierápytnan ja Siteían hiippakunta. Nimen ”Ierápytna” on peräisin Ierápetran kaupungin antiikin aikaisesta nimestä Hierapytna.
Luostarit

Hiippakunnan alueella on viisi toiminnassa olevaa luostaria:
Munkkiluostarit
Neitsyt Maria Faneroménin luostari (Moní Panagías Faneroménis Ierápetras)
Kapsáksen luostari eli Pyhän Johanneksen luostari (Moní Agíou Ioánnou Kapsá Siteías)
Toploún luostari eli Neitsyt Maria Akrotirianín ja Johannes Teologin luostari (Moní Panagías Akrotirianís kai Ioánnou tou Theológou Toploú Siteías) (patriarkaalinen ja stauropegiaalinen)
Nunnaluostarit
Kaikkien pyhien luostari (Moní Agíon Pánton Agiasménou Ierápetras)
Neitsyt Maria Exakoustín luostari (Moní Panagías Exakoustís Mallón Ierápetras)
Aiheesta muualla

Ιερά Μητρόπολις Ιεραπύτνης και Σητείας. Hiippakunnan verkkosivut. (kreikaksi)
Kavoúsin Pyhän Kolminaisuuden kirkko (Naós Agías Triádos).
Anatolín Kaikkien pyhien kirkko (Naós Agíon Pánton).
Piskokéfalon Pyhän Annan kirkko (Naós Agías Ánnis).
Palaíkastron Pyhän Kolminaisuuden kirkko (Naós Agías Triádos).
Toploún luostari.